CELEX: 32010R0336
Language: ro
Date: 2010-04-21
Title: Regulamentul (UE) nr. 336/2010 al Comisiei din 21 aprilie 2010 privind clasificarea anumitor mărfuri în Nomenclatura combinată

23.4.2010   
            
            
               RO
            
            
               Jurnalul Oficial al Uniunii Europene
            
            
               L 102/25
            
         REGULAMENTUL (UE) NR. 336/2010 AL COMISIEI
   din 21 aprilie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții specifice ale Uniunii Europene, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 21 aprilie 2010.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Un disc cu un diametru de aproximativ 580 mm și cu o grosime de aproximativ 3 mm, constituit din două straturi de poliuretan, dintre care unul dispune de șanțuri uzinate, iar celălalt este acoperit cu un înveliș adeziv protejat de o folie de plastic detașabilă (numită „suport polimeric”).
                              Articolul este destinat mașinilor utilizate pentru fabricarea plachetelor de semiconductoare din siliciu (wafers). El este fixat pe capul unui instrument interșanjabil al acestui tip de mașini și este utilizat pentru a nivela/netezi și a șlefui plachetele.
                           
                        
               
                  3919 90 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 3919 și 3919 90 00.
                  Este exclusă clasificarea la poziția 8486, ca parte sau accesoriu al unui tip de mașină utilizată exclusiv sau în principal pentru fabricarea plachetelor semiconductoare, dat fiind că articolul nu are caracteristicile necesare pentru a fi considerat drept parte sau accesoriu al unei astfel de mașini.
                  Deoarece articolul este un bun consumabil, el trebuie clasificat, în conformitate cu materialul din care este constituit, la codul NC 3919 90 00, drept placă sau folie autoadezivă din materiale plastice.
               
            
                  
                              2.
                           
                           
                              Un disc cu un diametru de aproximativ 580 mm și o grosime de aproximativ 2 mm, constituit din două straturi de fetru sintetic, dintre care unul este impregnat cu un liant de polimer (poliuretan) (numit „suport poromeric”). Celălalt strat are un înveliș adeziv protejat de o folie de plastic detașabilă.
                              Articolul este destinat mașinilor utilizate pentru fabricarea plachetelor de semiconductoare din siliciu (wafers). El este fixat pe capul unui instrument interșanjabil al acestui tip de mașini și este utilizat pentru a nivela/netezi și a șlefui plachetele.
                           
                        
               
                  5911 90 90
               
               
                  Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu nota 7(a) la secțiunea XI, cu nota 1(e) la secțiunea XVI, cu nota 7(b) la capitolul 59 și cu textul codurilor NC 5911, 5911 90 și 5911 90 90.
                  Este exclusă clasificarea la poziția 8486, ca parte sau accesoriu al unui tip de mașină utilizată exclusiv sau în principal pentru fabricarea plachetelor semiconductoare, dat fiind că articolul nu are caracteristicile necesare pentru a fi considerat drept parte sau accesoriu al unei astfel de mașini.
                  Produsul constituie un articol de uz tehnic în sensul notei 1(e) la secțiunea XVI, fiind destinat mașinilor de fabricat plachete de siliciu și plachete semiconductoare și utilizat pentru a nivela/netezi și a șlefui plachetele.
                  Prin urmare, el trebuie clasificat la codul NC 5911 90 90, drept articol textil (material constituent) de uz tehnic [a se vedea nota 7(b) de la capitolul 59].